Lav et referat af nedenstående tekst:

Tekst:
Kristian Grøndahl arbejder til daglig som fysioterapeaut, og da han startede motorcyklen hjemme i Nørholm, anede han ikke, at han lørdag aften ville være en del af et fællesskab i en lille by ved Rold Skov. Her blev han nysgerrig, da han kørte forbi og hørte musik. Stoppede op og gik ind på pladsen - og ind i Danmarks mindste økologiske landsby med bare ti huse. En landsby der netop havde sat gang i musikken som en del af en helt ny festival, som hedder Under Solen. - Jeg har aldrig hørt om stedet, Himmerlandsbyen, før, så det var helt tilfældigt, at jeg stoppede, da jeg hørte musikken. Og det viser sig, at der er mange behandlere her. Jeg er selv fysioterapeut og læser til psykoterapeat og interesserer mig blandt andet for musikterapi - og ja, der er sket en masse ting her, som jeg slet ikke havde forventet, fortæller Kristian Grøndahl, da TV2 Nords reporter, Julie Schou lørdag aften møder fysioterapeuten fra Nørholm siddende på græsset mellem halmballer til festivalen med et alternativt skær. Under Solen er ny festival Omkring 200 andre havde også fundet vej til festivalen Under Solen, og det glædede en af arrangørerne, Sofie Trolle. - Det er fantastisk, at så mange har lyst til at komme og fejre den her dag med os. Det var det, vi håbede, siger hun. Og slår fast, hvad festivalen Under Solen handler om: - Den her festival er til for at have omsorg for hinanden og for naturen. Når man har det godt, og man har overskud og er tryg der, hvor man er, så har man også lyst til at passe på de ting, man har, siger Sofie Trolle. Hun er selv for nyligt flyttet til Himmerlandsbyen, der er et økologiske levefællesskab, der ligger i udkanten af Rold Skov i Aarestrup. Socialt bæredygtighed Det er Sofie Trolle, der sammen med sin mand og bror, har skabt rammerne for en-dags-festivalen, der inviterede til musik, workshops, aktiviteter for børn, vegansk mad og lokal vin. - I en tid hvor mange drømmer om et mere bæredygtigt liv, oplever vi at interessen for vores levevis er stigende. Og derfor vil vi gerne vise, at bæredygtighed er mere end at passe på vores klode. Det forsøger vi med denne festival; nemlig at manifestere vigtigheden af den sociale bæredygtighed, forklarer Sofie Trolle. Hun og de øvrige fra landsbyen glædede sig over, at omkring 200 lørdag var mødt op til den nye alternative festival. - Vi er i en opbrudstid, hvor mange gerne vil leve alternativt, og her har de muligheden for at se, hvordan man lever bæredygtigt her, siger Sofie Trolle.

Referat:
Det, der skulle have været en helt almindelig tur på motorcykel fra Nørholm og sydover i det nordjyske, endte for Kristian Grøndahl med en alternativ fest.